P R E D K L A D A C I A     S P R Á V A

	

Uznesenie vlády Slovenskej republiky č. 883 z 13. októbra 1999 sa dopĺňa uznesením vlády Slovenskej republiky č. 648 z 16. augusta 2000 o nový bod B.4., ktorým je uložené ministrovi zahraničných vecí, ministrovi obrany a ministrovi vnútra vypracovať Koncepciu bezpečnostného systému Slovenskej republiky v spolupráci s ostatnými ministerstvami a ostatnými ústrednými orgánmi štátnej správy Slovenskej republiky a predložiť ju na rokovanie Rady obrany štátu (apríl 2001) a následne na rokovanie vlády Slovenskej republiky. 

Uznesením vlády Slovenskej republiky č. 56 z 24. januára 2001 k Plánu práce vlády Slovenskej republiky na rok 2001 je v bode C.1. uložené ministrovi obrany v súčinnosti s ministrom zahraničných vecí a ministrom vnútra spracovať a predložiť na rokovanie vlády Slovenskej republiky v termíne júl 2001 materiál – Koncepcia bezpečnostného systému Slovenskej republiky   

	Z dôvodu, že sa jedná o duplicitnú úlohu, navrhuje sa zrušiť úlohu vyplývajúcu z Plánu práce vlády Slovenskej republiky na rok 2001 v mesiaci júl pod poradovým číslom 5

	V rámci medzirezortného pripomienkového konania neboli Ministerstvom zahraničných vecí Slovenskej republiky a Ministerstvom vnútra Slovenskej republiky uplatnené žiadne pripomienky a návrh sa predkladá bez rozporu.